དེ་རིང་ཞོགས་པའི་ཆུ་ཚོད་༩སྟེང་།བཞུགས་སྒར་ཉེ་ཁྲིས་སུ་ཡོད་པའི་ཤེས་རབ་དགའ་ཚལ་སློབ་གླིང་དུ།སློབ་གཉེར་ཁང་དེའི་སློབ་མ་ཚོས་གོ་སྒྲིག་གནང་བཞིན་པའི་སྐབས་༣པའི་བོད་ཀྱི་རྒྱུན་སྤྱོད་ཐ་སྙད་འགྲན་བསྡུར་དང་བགྲོ་གླེང་ཆེན་མོ་ཞེས་པ་དབུ་འཛུགས་གནང་སོང་བ་དང་།མཛད་སྒོའི་སྐུ་མགྲོན་གཙོ་བོར་བོད་མིའི་སྒྲིག་འཛུགས་ཤེས་རིག་ལས་ཁུངས་ཀྱི་ཐ་སྙད་རྩོམ་སྒྲིག་ཚན་པའི་འགན་འཛིན་ཨོ་རྒྱན་བསྟན་འཛིན་ལགས་དང་སམ་བྷོཊ་སློབ་གྲྭའི་སྤྱི་ཁྱབ་འགན་འཛིན་རྣམ་རྒྱལ་ཡར་འཕེལ་ལགས།བོད་ཁྱིམ་སློབ་གྲྭའི་ཤེས་ཡོན་འགན་འཛིན་བསོད་ནམས་སྲིད་ཆོས་ལགས།དེ་བཞིན་ཚོགས་ཞུགས་སློབ་གྲྭ་ཁག་༡༦གི་ཆེད་བཅར་སློབ་ཕྲུག་དང་ཉེ་འཁོར་དགོན་སྡེ་ཁག་ཅིག་གི་དགེ་འདུན་པ།ཤེས་རབ་དགའ་ཚལ་སློབ་གླིང་གི་དགེ་ལས་སློབ་ཕྲུག་བཅས་ཁྱོན་མི་གྲངས་༡༠༠ཙམ་འཛོམས་འདུག